ได้เค้าโจร ทุบหัวลูก รมช.
พบเบาะแสอยู่ใต้ เตรียมเพิ่มนําจับ,ได้เค้าคนร้ายทุบหัวชิงทรัพย์นักวิเคราะห์การเงิน ธ.ซูมิโตโม ลูกสาวคนโตอดีต รมช.ศึกษาธิการแล้ว พงศพัศ พงษ์เจริญ รอง ผบ.ตร. เผยรับรายงานเบาะแสเพิ่ม 3 ผู้ต้องสงสัย โดย 1 ในนั้นมีอดีตภรรยาระบุเห็นภาพจากสื่อแล้วจำได้ มีที่พักอยู่ภาคใต้ อยู่ระหว่างพิสูจน์ทราบ,กรณีมีคนร้ายก่อเหตุทุบศีรษะชิงทรัพย์ น.ส.สฤตาพร สันติเมทนีดล อายุ 30 ปี นักวิเคราะห์การเงิน ธนาคารซูมิโตโม ลูกสาวคนโตนายสฤต สันติเมทนีดล อดีต รมช.ศึกษาธิการ บริเวณทางเชื่อมระหว่างตึกชาญอิสสระ ทาวเวอร์ 1 กับโรงแรมคราวน์ พลาซ่า ย่านพระราม 4 พื้นที่ สน.บางรัก หลังเกิดเหตุชุดสืบสวนโพสต์รูปคนร้ายจากกล้องวงจรปิดลงในเฟซบุ๊กพร้อมตั้งรางวัลนำจับ 1 แสนบาท ให้กับผู้แจ้งเบาะแสจนนำไปสู่การจับกุมผู้ก่อเหตุ,ความคืบหน้าวันที่ 10 ต.ค. พล.ต.อ.พงศพัศ พงษ์เจริญ รอง ผบ.ตร. กล่าวว่า ก่อนหน้านี้ตำรวจเชื่อว่าคนร้ายเป็นคนไทยพักอยู่ย่านพัฒน์พงศ์ เมื่อ นำภาพที่ได้จากกล้องวงจรปิดไปให้ประชาชนในพื้นที่ต่างๆช่วยดูไม่ได้เบาะแสเพิ่ม ขณะนี้ชุดสืบสวนจึงมุ่งเป้าไปที่กลุ่มต่างด้าวที่ทำงานในย่านประตูน้ำ ได้รับรายงานจาก พล.ต.ท.ศานิตย์ มหถาวร รรท.ผบช.น.ว่าพบเบาะแสผู้ต้องสงสัยมา 3 คน นอกจากนี้ยังมีผู้ที่อ้างว่าเป็นอดีตภรรยาของ 1 ใน 3 ผู้ต้องสงสัยแล้ว เนื่องจากเห็นภาพจากสื่อแล้วจำได้ เบื้องต้นได้ข้อมูลว่าทั้งสองแยกกันอยู่ ยอมรับว่าอดีตภรรยาให้ข้อมูลที่เป็นประโยชน์ พอรู้ตำแหน่งที่อาศัยของบุคคลดังกล่าวว่าอยู่พื้นที่ภาคใต้ อย่างไรก็ตาม ทุกอย่างเป็นเพียงข้อมูลไม่สามารถยืนยันว่าเป็นคนร้ายจริงหรือไม่ จนกว่าจะมีการพิสูจน์ข้อเท็จจริง เตรียมเพิ่มเงินรางวัลนำจับให้กับผู้แจ้งเบาะแส จากยอดเดิม 1 แสนบาท เนื่องจากเป็นคดีสำคัญและประชาชนให้ความสนใจ ยืนยันว่าสามารถตามจับคนร้ายได้แน่นอน,ด้าน พ.ต.อ.นคร ทองพานิช ผกก.สน.บางรัก เปิดเผยว่า ขณะนี้ได้สั่งการให้ฝ่ายสืบสวน สน.บางรัก นำภาพของคนร้ายลงพื้นที่ประชาสัมพันธ์ตรวจหาเบาะแสบริเวณโดยรอบจุดเกิดเหตุอย่างต่อเนื่อง ขณะเดียวกันพลเมืองดีได้แจ้งเบาะแสเข้ามาเป็นระยะ อยู่ระหว่างการพิสูจน์ทราบข้อเท็จจริง
ได้เค้าคนร้ายทุบหัวชิงทรัพย์นักวิเคราะห์การเงิน ธ.ซูมิโตโม ลูกสาวคนโตอดีต รมช.ศึกษาธิการแล้ว พงศพัศ พงษ์เจริญ รอง ผบ.ตร. เผยรับรายงานเบาะแสเพิ่ม 3 ผู้ต้องสงสัย โดย 1 ในนั้นมีอดีตภรรยาระบุเห็นภาพจากสื่อแล้วจำได้ 
ข่าวหน้า1,ทุบหัว,ชิงทรัพย์,ทุบหัวลูกอดีต รมช.,สฤตาพร สันติเมทนีดล,สฤต สันติเมทนีดล,เบาะแส,ภาคใต้,อดีตภรรยา,ผู้ต้องสงสัย,ข่าว,ไทยรัฐออนไลน์